PATVIRTINTA

Rokiškio rajono savivaldybės tarybos

2023 m. birželio 29 d.sprendimu Nr. TS-

**ROKIŠKIO RAJONO SAVIVALDYBĖS SENIŪNAIČIŲ IŠLAIDŲ, SUSIJUSIŲ SU JŲ, KAIP SENIŪNAIČIŲ VEIKLA, APMOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės seniūnaičių išlaidų, susijusių su jų veikla, apmokėjimo tvarkos aprašas (toliau – Aprašas) reglamentuoja seniūnaičių išlaidų, susijusių su jų, kaip seniūnaičių, veikla Rokiškio rajono savivaldybėje (toliau – Savivaldybė), apmokėjimo ir atsiskaitymo tvarką.

2. Seniūnaičio su jo, kaip seniūnaičio, veikla susijusių kanceliarijos, pašto, telefono, interneto ryšio, transporto išlaidų išmokos dydį nustato Savivaldybės taryba.

3. Seniūnaičiui su jo, kaip seniūnaičio veikla susijusioms kanceliarijos, pašto, telefono, internetinio ryšio, transporto išlaidų, kiek jų nesuteikia ar tiesiogiai neapmoka Savivaldybės administracija, išlaidos kompensuojamos iš Savivaldybės administracijai skirtų biudžeto asignavimų.

**II SKYRIUS**

**IŠLAIDŲ APMOKĖJIMAS IR ATSISKAITYMAS**

4. Kompensacija mokama seniūnaičiui su jo, kaip seniūnaičio, veikla susijusioms išlaidoms apmokėti:

4.1. kanceliarijos išlaidoms – kanceliarinėms prekėms įsigyti (raštinės reikmenims, popieriui ir popieriaus gaminiams, rašymo priemonėms, dokumentų laikymo priemonėms, darbo stalo reikmenims);

4.2. pašto išlaidoms – pašto prekėms (vokai, ženklai) ir paslaugoms įsigyti;

4.3. telefono išlaidoms – fiksuoto ir (ar) mobiliojo telefono ryšio tinklais teikiamų nacionalinių telefoninių pokalbių paslaugoms apmokėti;

4.4. interneto ryšio išlaidoms – interneto ryšio paslaugoms (apmokėti už interneto ryšio paslaugų teikimą);

4.5. transporto išlaidoms – seniūnaičio veiklai naudojamų transporto priemonių eksploatavimui (degalams, tepalams, viešojo transporto bilietui įsigyti, transporto paslaugoms teikiamoms Savivaldybės teritorijos ribose apmokėti).

5. Seniūnaičio patirtos išlaidos, susijusios su jo, kaip seniūnaičio, veikla, kompensuojamos pateikus seniūnaičio užpildytą ir pasirašytą ataskaitos formą (Aprašo priedas), su išlaidas patvirtinančiais dokumentais. Ataskaitos teikiamos iki einamųjų metų gruodžio 20 d.

6. Išlaidas patvirtinantys dokumentai turi atitikti Lietuvos Respublikos [finansinės apskaitos įstatymo](https://www.infolex.lt/ta/69247) nustatytus reikalavimus, taikomus apskaitos dokumentams (kasos čekiai – sąskaitos faktūros, kvitai, sąskaitos faktūros, sutartys, mokėjimo pavedimai ir kt.). Visi išlaidas patvirtinantys dokumentai turi būti išrašyti seniūnaičio vardu.

7. Jeigu nustatoma, kad seniūnaičio pateikti dokumentai neatitinka Aprašo nuostatų, išmoka nemokama.

8. Laiku nepateikus ataskaitos ir išlaidas patvirtinančių dokumentų, patirtos išlaidos nekompensuojamos. Tais atvejais, kai seniūnaičio kadencija pasibaigia arba seniūnaitis atsisako savo įgaliojimų, arba nebegali eiti pareigų dėl neįgalumo ar netekto darbingumo, arba miršta, seniūnaičio patirtos išlaidos kompensuojamos proporcingai išbūtam seniūnaičio kadencijos laikui.

9. Už ataskaitoje pateiktų duomenų tikslumą, teisėtumą ir teisingumą asmeniškai atsako seniūnaitis.

10. Jeigu seniūnaičio pateiktoje ataskaitoje nurodyta suma yra didesnė, negu nustatytas išmokos dydis, pateiktos kompensuoti sumos ir nustatyto išmokos dydžio skirtumas nėra kompensuojamas.

11. Kompensacijai gauti kiekvienas seniūnaitis raštu pateikia Savivaldybės Centralizuotos buhalterinės apskaitos skyriui savo sąskaitos banke rekvizitus.

12. Kompensacija seniūnaičiui išmokama pervedant lėšas į seniūnaičio nurodytą sąskaitą banke.

**III SKYRIUS**

**BAIGIAMOSIOS NUOSTATOS**

13.Seniūnaičių su jų, kaip seniūnaičių veikla susijusių išlaidų apskaitą tvarko Savivaldybės administracijos Centralizuotos buhalterinės apskaitos skyrius.

14. Lėšų naudojimo kontrolė vykdoma teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės seniūnaičių

išlaidų, susijusių su jų, kaip seniūnaičių,

veikla, apmokėjimo tvarkos aprašo

priedas

(Ataskaitos forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Seniūnijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Seniūnaičio vardas, pavardė)

|  |  |  |  |  |  |  |
| --- | --- | --- | --- | --- | --- | --- |
|  | **SENIŪNAIČIO IŠLAIDŲ, SUSIJUSIŲ SU JO, KAIP SENIŪNAIČIO, VEIKLA, ATASKAITA** | | | | |  |
|  |  | | | | |  |
|  |  |  |  |  |  |  |
|  | 20... m. .............................. mėn. | | | | |  |
|  |  |  |  |  |  |  |
| Eil.  Nr. | Dokumento išrašymo data | Dokumento (PVM sąskaitos faktūros, sąskaitos faktūros, kvito ir kt.) pavadinimas, serija, Nr. | Prekių, paslaugų pavadinimas | | | Suma, Eur (patvirtinta apmokėjimo dokumentu) |
|  |  |  |  | | |  |
|  |  |  |  | | |  |
|  |  |  |  | | |  |
| **Iš viso:** | |  |  | | | **0,00** |
|  |  |  |  |  |  |  |
|  |  |  |  |  |  |  |
| Seniūnaitis | |  |  |  | | |
|  |  | (parašas) |  | (vardas, pavardė) | | |
|  |  |  |  |  |  |  |